**สรุปผลการประชุมคณะกรรมการบริหารเงินทุนหมุนเวียน**

**เพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน**

**ครั้งที่ 4/2560**

**วันอังคารที่ 27 มิถุนายน 2560**

----------------------------

**1. เรื่องเพื่อทราบ**

1.1ที่ประชุมรับทราบรายรับ – รายจ่ายบัญชีเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน เดือนมิถุนายน 2560 โดยมีเงินคงเหลือให้กู้ยืมในปีงบประมาณ 2560 จำนวน 272,200.- บาท (สองแสนเจ็ดหมื่นสองพันสองร้อยบาทถ้วน)

1.2 ที่ประชุมรับทราบหนังสือกรมบัญชีกลาง เรื่องรายงานผลการดำเนินงานทุนหมุนเวียน ประจำปี 2559 (ฉบับสมบูรณ์) และเรื่องการปรับเป้าหมายตัวชี้วัดตามกรอบหลักเกณฑ์การประเมินผลการดำเนินงานทุนหมุนเวียน ประจำปีบัญชี 2560

1.3 ที่ประชุมรับทราบรายงานผลการดำเนินงานตามแผนปฏิบัติงานเงินทุนหมุนเวียน ไตรมาสที่ 1 และ 2 รายงานผลการดำเนินงานแผนการบริหารความเสี่ยง ไตรมาสที่ 1 และ 2 รายงานผลการดำเนินงานผลการตรวจสอบภายใน ไตรมาสที่ 1 และ 2 และรายงานผลการดำเนินงานตามแผนการปฏิบัติการสารสนเทศ ไตรมาสที่ 1 และ 2

**2. เรื่องที่พิจารณา**

2.1 พิจารณาอนุมัติคำขอกู้ของผู้ยื่นแบบคำขอกู้เงินทุนหมุนเวียน จำนวน 13 ราย

**มติที่ประชุม** เนื่องจากมีเงินทุนหมุนเวียนฯ คงเหลือให้กู้ยืมในปีงบประมาณ 2560 จำนวน 272,200.- บาท (สองแสนเจ็ดหมื่นสองพันสองร้อยบาทถ้วน) ซึ่งไม่พอต่อผู้ขอกู้ในรอบแรก ซึ่งมีคนเดียว และผู้ขอกู้รายอื่น ๆ เป็นการขอกู้ในรอบที่ 2 – 5 และยังไม่มีความเดือดร้อน จึงเห็นสมควรไม่อนุมัติคำขอกู้

2.2 พิจารณาอนุมัติร่างประมาณการรายจ่ายเงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน ประจำปี 2561 เพื่อส่งกระทรวงการคลังพิจารณาอนุมัติ

**มติที่ประชุม** ที่ประชุมเห็นชอบให้ขออนุมัติกระทรวงการคลังในงบประมาณการรายจ่ายเงินทุนหมุนเวียนฯ ประจำปี 2561 เป็นเงิน 15,453,600.- บาท (สิบห้าล้านสี่แสนห้าหมื่นสามพันหกร้อยบาทถ้วน)

2.3 พิจารณาแผนยุทธศาสตร์เงินทุนหมุนเวียนเพื่อให้ข้าราชการสำนักงานเลขาธิการสภาผู้แทนราษฎรกู้ยืมเพื่อชำระหนี้สิน ประจำปีงบประมาณ พ.ศ. 2561 – 2563

**มติที่ประชุม** ที่ประชุมเห็นชอบกับแผนยุทธศาสตร์ฯ ประจำปีงบประมาณ พ.ศ. 2561 - 2563

**3. เรื่องอื่น ๆ**

- ไม่มี –

ว่าที่ ร.ต.ต. อาพัทธ์ สุขะนันท์

โฆษกประจำคณะกรรมการบริหารเงินทุนหมุนเวียนฯ